stanford-oval/wikipedia huggingface dataset:
אוגוסט אסקופייה
תבשיליו

אסקופייה המציא מאות מתכונים. הוא היה מעריץ נלהב של זמרת הסופרן האוסטרלית המהוללת נלי מלבה, והקדיש מתכונים רבים לכבודה, הידוע שבהם - אפרסק מלבה. נלי מלבה שהתה במלון סבוי בשנת 1894, כאשר הופיעה בקובנט גארדן. בארוחה שהתקיימה לכבודה הוא הכין את הקינוח "אפרסק מלבה": בתוך ברבור יפהפה מקרח שפיסל, בין הכנפיים, הונחה קערה מוכספת. בבסיס הקערה - גלידת וניל ומעליה - אפרסקים שבושלו זמן קצר בסירופ וניל. קולי פטל (מחית פטל טרייה) כיסה את האפרסקים לחלוטין.
בין מתכוניו המפורסמים האחרים: chaud-froid (חם-קר) Vollaile Jeannette, תבשיל קר שבו אסקאלופ חזה עוף מעוטר בטרגון, וטובל במוס פואה גרא ומקפא עוף, וגולף בתוך בלוק קרח לציון זכרה של ספינה אמריקנית שטבעה בקוטב הצפוני. הסופר הנורווגי Nancen, שתכנן מסע משלחת נוספת ושהה במלון סבוי ב-1892, התכוון להימנע מגורל ספינה זו והמאכל הוצג לפניו ביוני 1896. מתכון ידוע נוסף שלו הוא אגס הלנה היפה.
תבשיל נוסף ידוע שלו הוא cuisses de nymphe aurore (תבשיל רגלי צפרדעים) כהומאז' לנסיכת ויילס, כמו גם סלט Rejane וגם Rachel mignonettes של שליו, כמחווה לשתי שחקניות דגולות בנות זמנו.
משנשאל מדוע צרפת היא מעצמה קולינרית השיב אסקופייה כי לכל אזור במדינה יש את המומחיות שלו, אותה הם משמרים ומתענגים על אוכל נפלא, ידע ומסורת אותם הם מנחילים מדור לדור.
אישיותו ותרומתו הקולינארית

אסקופייה מהווה את נקודת היחוס הגסטרונומית לבישול הצרפתי הקלאסי, שהבישול הצרפתי בפרט והמערבי בכלל היו יוצאי חלציו. אסקופייה פישט את המטבח האקסטרווגנטי יתר על המידה של המאה ה-19, אך לגבי המטבח בן תקופתנו הוא גוזמאי בעצמו ותבשיליו הכילו כמויות עצומות של חמאה ושמנת.
המציא והחיל את שיטת בריגדת הטבחים, לפיה העבודה במטבח של מסעדה גדולה מחולקת לשפים בני דרגות שונות ותפקידים שונים. הוא נודע בהיותו נוח במזגו אל הטבחים הכפופים לו, דבר שהיה חריג במיוחד בימיו ואף היום אינו מובן מאליו, והיה רב אומן ביחסי אנוש. היה הומני ומלא חמלה כלפי אלה שגורלם לא שפר עליהם, בין השאר טבחים שפרשו בלא פנסיה.
המציא את התפריט הכולל מחירים אחידים והניח את אבן הפינה לשירות מושלם ללקוח.
הבית בו נולד אסקופייה בעיירה וילנב-לובה הוסב למוזיאון קטן לאומנות הקולינאריה ב-1966 לפי הצעתו של אחד מהטבחים שעבדו עמו ז'וזף דונון.
לקריאה נוספת

ענבר, אביטל (1997). התענוגות של צרפת. תל אביב: אריה ניר מודן. pp. 23, 123.
ענבר, אביטל (מרץ 2000). התענוגות של פרובאנס. ירושלים: אביטל ענבר והוצאת כתר. pp. 43, 330–331, 348, 353, 380.
Michael Steinberger, Au Revoir to All That: The Rise and Fall of French Cuisine, Bloomsbury Publishing PLC, 2010; pp. 20-24, 26, 29-30, 204.
Davidson, Alan (1999). The Oxford Companion to Food. Oxford: Oxford University Press. p. 282. ISBN 0-19-211579-0.
Robuchon, Joël; Librarie, L.; Montagné, Prosper; Larousse (Firm). Comité gastronomique; Larousse (Firm) (2001). Larousse Gastronomique: The World's Greatest Culinary Encyclopedia (באנגלית). Clarkson Potter. ISBN 978-0609609712. LCCN 20010328. נבדק ב-11 בפברואר 2025. {{cite book}}:  (עזרה)
Escoffier, Auguste; Lucien Escoffier; F. E. Metz; P. P. Escoffier; Julia Child (1997). Auguste Escoffier: Memories of My Life (באנגלית). Van Nostrand Reinhold. ISBN 978-0471288039. LCCN 96025141. נבדק ב-11 בפברואר 2025. {{cite book}}:  (עזרה)
Escoffier, Auguste (1907) [1903]. A Guide to Modern Cookery (באנגלית) (English translation of Le Guide Culinaire ed.). London: W. Heinemann. נבדק ב-11 בפברואר 2025. {{cite book}}:  (עזרה)
Kelby, N. M. (2011). White Truffles in Winter (באנגלית). W. W. Norton & Company. ISBN 978-0-393-07999-9. נבדק ב-11 בפברואר 2025. {{cite book}}:  (עזרה)
Chastonay, Adalbert (1997). César Ritz: Life and Work (באנגלית). César Ritz Foundation. ISBN 3-907816-60-9. נבדק ב-11 בפברואר 2025. {{cite book}}:  (עזרה)
מלון סבואה, לונדון, שאת מטבחיו ניהל אסקופייה
אות לגיון הכבוד כדוגמת זה שזכה בו אסקופייה
ספרו של אסקופייה Ma cuisine
ראמה העשירי, מלך תאילנד

מאהה וצ'יראלונגקון, ראמה העשירי (בתאית: สมเด็จพระเจ้าอยู่หัวมหาวชิราลงกรณ์; נולד ב-28 ביולי 1952) הוא מלך תאילנד. המלך הוא איש צבא במקצועו, הוכשר באקדמיה הצבאית בקנברה ונטל חלק פעיל במאבק נגד המפלגה הקומוניסטית של תאילנד בשנות השבעים של המאה העשרים. ב-1978 שימש גם כמפקד השומרים המלכותיים, אך עזב את התפקיד והפך לנזיר בודהיסטי למשך תקופה, כמקובל בקרב גברים בודהיסטים בתאילנד. בשנת 1976 קיבל תואר ראשון כללי מאוניברסיטת ניו סאות' ויילס בנוסף להכשרתו הצבאית ובשנת 1982 קיבל תואר ראשון נוסף במשפטים מהאוניברסיטה הפתוחה סוחוטאי ת'אמאתיראט (אנ').
משפחתו

המלך הוא בנם היחיד של ראמה התשיעי, מלך תאילנד ושל סיריקיט קיטיאקון. הוא נישא בשנת 1977 לבת-דודתו מצד אמו, לזוג נולדה בת אחת ב-1978. אולם בסמוך לנישואיו החל להתרועע עם שחקנית מפורסמת. אשתו החוקית סירבה להתגרש ממנו עד 1993, אז הגיש נגדה תביעת גירושין. במהלך המשפט האשים הנסיך דאז את אשתו כאחראית לכישלון הנישואין, אולם אשתו לא יכלה להגיב לאשמה זו, מפני שהחוק בתאילנד אוסר לפגוע בבית המלוכה. הוא נישא בשנית ב-1994 לפילגשו ואם חמשת ילדיו, אולם נישואים אלו הסתיימו לאחר שנתיים, כשאשתו נמלטה לבריטניה יחד עם בתה כשהוא מאשים אותה בניאוף. הוא חטף את בתו מבריטניה והשיב אותה לתאילנד.
ב-2001 נישא בשלישית לאחת מעובדות הארמון, נישואים אלו נשמרו בסוד עד 2005. מנישואין אלו נולד לו בן נוסף, שהוכתר כנסיך ובעקבותיו הועלתה אשתו לדרגת נסיכה. נישואים אלו הסתיימו ב-2014 בעקבות חשיפת פרשת שחיתות בקרב בני משפחתה של הנסיכה. הנסיכה איבדה את מעמדה המלכותי וקיבלה כפיצוי כ-200 מיליון באט.
ב-1 במאי 2019 נישא בפעם הרביעית לסוטהידה (אנ'), שהייתה מפקדת המשמר המלכותי של וצ'יראלונגקון בדרגת לוטננט גנרל בשנים שקדמו לחתונה, לאחר מספר שנים של שמועות לא מאושרות על יחסים ביניהם.
דרגות ותפקידים רשמיים

המלך מחזיק בדרגת גנרל בצבא המלכותי של תאילנד, מרשל אוויר ראשי בחיל האוויר המלכותי התאילנדי ובדרגת אדמירל בצי המלכותי התאילנדי. אולם בחלוף השנים הפך תפקידו לבעל משמעות טקסית בלבד, אם כי בעבר שימש כטייס ב-F-16 פייטינג פלקון.
ככל שאביו הזדקן, החל הנסיך להשתתף יותר בטקסים שונים כממלא מקום אביו.
ב-2016 ירש את כס המלכות לאחר מות אביו, ובתום תקופת האבל, ב-4 במאי 2019, הוכתר באופן רשמי כמלך תאילנד.
ביקורת ציבורית

החוק בתאילנד אוסר על השמעת ביקורת על בית המלוכה, והנסיך בכללם. עם זאת, במשך השנים אורח חייו של הנסיך דאז עורר ביקורת ציבורית רבה. ב-2002 המגזין Far Eastern Economic Review‏ (FEER) פרסם תחקיר כי לנסיך ולראש הממשלה התאילנדי באותה העת, תאקסין צ'ינוואט עסקים משותפים. הממשלה הטילה איסור על הפצת המגזין בתאילנד וכתבי המגזין נעצרו. כתבה ב-The Economist באותה השנה בה נכתב כי הנסיך מוערך פחות בקרב אזרחי תאילנד מאשר אביו, גררה אף היא איסור על הפצת העיתון במדינה. ב-2010 התפרסמה כתבה בעיתון שתיארה את הנסיך כ"מתועב ומטיל מורא" וכ"בלתי צפוי עד כדי אקסצנטריות". במסמכים שנחשפו בפרשת קייבלגייט נמסרה הערכה בידי בכיר במשרד החוץ הסינגפורי כי הנסיך מהמר בקביעות.
ב-2009 חשף האתר ויקיליקס וידאו ממסיבת יום הולדת לכלב הפודל המלכותי, פו פו. בווידאו נראית רעייתו של הנסיך כשהיא חשופת חזה. הווידאו פורסם בין השאר בתוכנית טלוויזיה ברשת הטלוויזיה האוסטרלית ABC, המבקרת את התנהלות בית המלוכה התאילנדי.